CELEX: 31972R1369
Language: el
Date: 1972-06-27 00:00:00
Title: Κανονισμός (ΕΥΡΑΤΟΜ, ΕΚΑΧ, ΕΟΚ) αριθ. 1369/72 του Συμβουλίου, της 27ης Ιουνίου 1972, περί τροποποίησης του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων και του καθεστώτος που ισχύει για το λοιπό προσωπικό των Κοινοτήτων.

Avis juridique important

|

31972R1369

Κανονισμός (ΕΥΡΑΤΟΜ, ΕΚΑΧ, ΕΟΚ) αριθ. 1369/72 του Συμβουλίου, της 27ης Ιουνίου 1972, περί τροποποίησης του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων και του καθεστώτος που ισχύει για το λοιπό προσωπικό των Κοινοτήτων.  

Επίσημη Εφημερίδα αριθ. L 149 της 01/07/1972 σ. 0001 - 0002 Δανική ειδική έκδοση: Σειρά I Κεφάλαιο 1972(II) σ. 0580  Αγγλική ειδική έκδοση: Σειρά I Κεφάλαιο 1972(II) σ. 0606  Ελληνική ειδική έκδοση: Κεφάλαιο 01 τόμος 4 σ. 000P  Ισπανική ειδική έκδοση: Κεφάλαιο 01 τόμος 1 σ. 0154  Πορτογαλική ειδική έκδοση : Κεφάλαιο 01 τόμος 1 σ. 0154 

ΚΑΝΟΝΙΣΜΟΣ (ΕΥΡΑΤΟΜ, ΕΚΑΧ, ΕΟΚ) αριθ. 1369/72 ΤΟΥ ΣΥΜΒΟΥΛΙΟΥ της 27ης Ιουνίου 1972 για την τροποποίηση του Κανονισμού Υπηρεσιακής Κατάστασης των υπαλλήλων των Ευρωπαϊκών Κοινοτήτων και του καθεστώτος που ισχύει για το λοιπό προσωπικό των  ΚοινοτήτωνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως ενιαίου Συμβουλίου και ενιαίας Επιτροπής των Ευρωπαϊκών Κοινοτήτων, και ιδίως το άρθρο 24,  την πρόταση της Επιτροπής,  τη γνώμη του Ευρωπαϊκού Κοινοβουλίου(1),  τη γνώμη του Δικαστηρίου,  Εκτιμώντας ότι κρίθηκε σκόπιμο με βάση την εμπειρία που έχει αποκτηθεί και λαμβανομένων υπόψη των δυσκολιών που παρουσιάστηκαν κατά την εφαρμογή τόσο του Κανονισμού Υπηρεσιακής Κατάστασης των υπαλλήλων των Ευρωπαϊκών Κοινοτήτων όσο και του καθεστώτος  που ισχύει για το λοιπό προσωπικό των Κοινοτήτων, που θεσπίστηκαν με τον κανονισμό (ΕΟΚ, Ευρατόμ, ΕΚΑΧ) αριθ. 259/68(2) και τροποποιήθηκαν με τον κανονισμό (ΕΚΑΧ, ΕΟΚ, Ευρατόμ) 2278/69(3), να τροποποιηθούν κατά προτεραιότητα ορισμένες διατάξεις του  Κανονισμού Υπηρεσιακής Κατάστασης, ώστε να ληφθεί υπόψη η ιδιαιτερότητα ορισμένων μορφών παροχής εργασίας των μόνιμων και μη μόνιμων υπαλλήλων που αμείβονται από τις πιστώσεις ερευνών και επενδύσεων και είναι τοποθετημένοι στις εγκαταστάσεις του Κοινού  Κέντρου Ερευνών ή στις έμμεσες δράσεις,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο Κανονισμός Υπηρεσιακής Κατάστασης των υπαλλήλων των Ευρωπαϊκών Κοινοτήτων τροποποιείται ως εξής:  1. Στο άρθρο 55 προστίθεται το παρακάτω εδάφιο:  "Επίσης, ανάλογα με τις υπηρεσιακές ανάγκες ή τις απαιτήσεις των κανόνων ασφάλειας στον τόπο της εργασίας, ο υπάλληλος που αμείβεται από τις πιστώσεις ερευνών και επενδύσεων και είναι τοποθετημένος σε εγκατάσταση του Κοινού Κέντρου Ερευνών ή στις  έμμεσες δράσεις, είναι δυνατό να υποχρεωθεί να παραμείνει στη διάθεση της υπηρεσίας στον τόπο της εργασίας ή στην οικία του πέρα από την κανονική διάρκεια της εργασίας του. Το Όργανο καθορίζει τους κανόνες εφαρμογής του παρόντος εδαφίου μετά από  διαβουλεύσεις με την Επιτροπή Προσωπικού του".  2. Μετά το άρθρο 56 προστίθεται άρθρο με το εξής περιεχόμενο:  "Άρθρο 56α Ο υπάλληλος που αμείβεται από τις πιστώσεις ερευνών και επενδύσεων και είναι τοποθετημένος σε εγκατάσταση του Κοινού Κέντρου Ερευνών ή στις έμμεσες δράσεις, μπορεί να δικαιούται αποζημίωση όταν στα πλαίσια συνεχούς εργασίας, την οποία αποφάσισε το  Όργανο λόγω της υπηρεσιακής ανάγκης ή βάσει των κανόνων ασφαλείας στον τόπο εργασίας και την οποία το Όργανο θεωρεί ως συνήθη ή μόνιμη, υποχρεούται να εκτελεί εργασίες τακτικά τη νύκτα, το Σάββατο, την Κυριακή ή τις αργίες.  Το Συμβούλιο, αποφαινόμενο μετά από πρόταση της Επιτροπής που υποβάλλεται ύστερα από γνωμοδότηση της Επιτροπής Κανονισμού Υπηρεσιακής Κατάστασης, θεσπίζει τις προϋποθέσεις χορήγησης και το ύψος των αποζημιώσεων αυτών.  Η κανονική διάρκεια εργασίας ενός υπαλλήλου που εξασφαλίζει τη συνεχή λειτουργία της υπηρεσίας δεν επιτρέπεται να υπερβαίνει το ετήσιο άθροισμα των ωρών εργασίας του κανονικού ωραρίου." 3. Μετά το άρθρο 56α προστίθεται το παρακάτω άρθρο:  "Άρθρο 56β Ο υπάλληλος που αμείβεται από τις πιστώσεις ερευνών και επενδύσεων και είναι τοποθετημένος σε εγκατάσταση του Κοινού Κέντρου Ερευνών ή στις έμμεσες δράσεις μπορεί να δικαιούται αποζημίωση, όταν, με απόφαση της αρμόδιας για τους διορισμούς αρχής που  λαμβάνεται με βάση την υπηρεσιακή ανάγκη ή τους κανόνες ασφάλειας στον τόπο εργασίας, υποχρεώνεται συστηματικά να βρίσκεται σε επιφυλακή είτε στον τόπο εργασίας του είτε στην οικία του πέρα από την κανονική διάρκεια της εργασίας του.  Το Συμβούλιο, αποφαινόμενο μετά από πρόταση της Επιτροπής που υποβάλλεται ύστερα από γνωμοδότηση της Επιτροπής Κανονισμού Υπηρεσιακής Κατάστασης, καθορίζει τις προϋποθέσεις χορήγησης και το ύψος των αποζημιώσεων αυτών."  Άρθρο 2  Το καθεστώς που ισχύει για το λοιπό προσωπικό των Κοινοτήτων τροποποιείται ως εξής:  1. Το πρώτο εδάφιο του άρθρου 16 αντικαθίσταται ως εξής:  "Εφαρμόζονται κατ' αναλογία οι διατάξεις των άρθρων 55 έως 61 του Κανονισμού Υπηρεσιακής Κατάστασης, σχετικά με τη διάρκεια και το ωράριο εργασίας, τις υπερωρίες, τη συνεχή υπηρεσία, την υποχρέωση επιφυλακής στον τόπο εργασίας ή στην οικία, τις άδειες  και τις αργίες." 2. Το κείμενο του άρθρου 57 αντικαθίσταται από το ακόλουθο κείμενο:  "Οι διατάξεις των άρθρων 55 έως 56β του Κανονισμού Υπηρεσιακής Κατάστασης σχετικά με τη διάρκεια και το ωράριο εργασίας, τη συνεχή υπηρεσία, την υποχρέωση επιφυλακής στον τόπο εργασίας ή την οικία, τις άδειες και τις αργίες εφαρμόζονται κατ' αναλογία." 3. Το άρθρο 93 αντικαθίσταται ως εξής:  "Εφαρμόζονται κατ' αναλογία στους υπαλλήλους που είναι τοποθετημένοι στις εγκαταστάσεις του Κοινού Κέντρου Ερευνών οι διατάξεις των άρθρων 55 και 56α ως 61 του Κανονισμού Υπηρεσιακής Κατάστασης σχετικά με τη διάρκεια και το ωράριο εργασίας, τη συνεχή  υπηρεσία, την υποχρέωση επιφυλακής στον τόπο εργασίας ή στην οικία, τις άδειες και τις αργίες."  Άρθρο 3  Ο παρών κανονισμός αρχίζει να ισχύει από την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Έγινε στο Λουξεμβούργο, στις 27 Ιουνίου 1972.  Για το Συμβούλιο Ο Πρόεδρος G. THORN  (1) ΕΕ αριθ. C 97 της 28. 7. 1969, σ. 10.  (2) ΕΕ αριθ. L 56 της 4. 3. 1968, σ. 1.  (3) ΕΕ αριθ. L 289 της 17. 11. 1969, σ. 1.